b'\n_START_ARTICLE_\nSalta (Argentina)\n_START_PARAGRAPH_\nSalta er en by nordvest i Argentina og hovedstad i provinsen Salta. Byen er Argentinas \xc3\xa5ttende st\xc3\xb8rste, med et innbyggertall p\xc3\xa5 535 060 i 2010 (619 000 medregnet den omliggende byregionen). Byen ligger i Lermadalen, 1 152 meter over havet, ved foten av Andesfjellene. Klimaet er varmt og t\xc3\xb8rt. Den ble grunnlagt 16. april 1582 av den spanske conquistadoren Hernando de Lerma. Salta er kjent for sine mange vakre bygninger i kolonialarkitektur i den gamle bydelen. Byens innbyggere kalles salte\xc3\xb1os._NEWLINE_Byen er startsted for Jernbanestrekningen Salta\xe2\x80\x93Antofagasta og den spektakul\xc3\xa6re rundturen \xc2\xabTren a las Nubes - tog i skyene\xc2\xbb, som g\xc3\xa5r fra Salta til San Antonio de los Cobres p\xc3\xa5 3774 moh. og tilbake, hvor Viaducto La Polvorilla er strekningens h\xc3\xb8yeste punkt, 4188 moh.'